Nüüd kavatseb ta järgmisel kuul avaldada memuaarid «Full Disclosure» («Täielik avalikustamine»).

Daniels on välja kuulutanud, et tema paljastused rabavad avalikkust.

President on eitanud afääri toimumist. Kui tema endine advokaat Michael Cohen tunnistas prokuratuurile, et ta oli maksanud Danielsile 130 000 dollarit (u 110 000 eurot) vaikimisraha, et Daniels ei tuleks oma suhtega avalikkuse ette. Raha maksmise eesmärgiks oli Coheni sõnul mõjutada 2016. aasta presidendivalimisi. Trump oli raha Cohenile tagasi maksnud.

Cohen tunnistas end eelmisel kuul süüdi kampaaniarahastuse reeglite rikkumise eest.

Michael Cohen kohtusaalis. FOTO: Elizabeth Williams / AP

Daniels kaebas Trumpi 2018. aasta märtsis kohtusse, et tunnistada vaikimslepe kehtetuks põhjendusel, et see ei kandnud Trumpi allkirja. Tema kohtukaebuses kirjeldati pingutusi, mida Cohen oli teinud naise hirmutamiseks.

CBS News' uudistesaates kirjeldas Daniels, kuidas ta oli seksinud Trumpiga hotellitoas 2006. aasta juulis - neli kuud pärast Trumpi ja tema abikaasa Melania ühise poja Barroni sündi. Trump ja Melania olid abiellunud aasta varem.

Danielsi sõnul ei soovinud ta Trumpiga magada, aga mees ei olnud teda ka survestanud. Trump olevat andnud mõista, et tal võib olla võimalik üles astuda ärimehe saates «The Apprentice» («Õpipoiss»).

2011. aastal rääkis Daniels afäärist InTouch ajakirjale, aga seda lugu ei avaldatud kuni selle aastani. Samal aastal oli Daniels olnud oma tütrega Las Vegase jõusaali parklas, kui neile lähenenud võõras mees hoiatas, et ta ei prooviks Trumpi lugu müüa. «See on ilus väike tüdruk. Oleks kurb, kui tema emaga midagi juhtuks,» olevat mees öelnud.

Valimiste eel oli ka teine sarnane juhtum, kui endine Playboy modell Karen McDougal sai tabloidlehelt National Enquirer 150 000 dollarit (peaaegu 130 000 eurot) eksklusiivõiguse ees rääkida lugu McDougali ja Trumpi afäärist. National Enquireri omanik on Trumpi pikaaegne sõber David Pecker ja tõenäoliselt polnud ajakirjal kunagi plaanis lugu päevavalgusele tuua.

Danielsi kirjastaja sõnul räägitakse memuaaris kogu pornostaari lugu: tema teekond raskest lapsepõlvest Louisianas rahvusliku tähelepanu ette, kuidas temast oli saanud näitleja ja režissöör täiskasvanutele mõeldud filmide äris ja juhtumitest, mis viisid mitteavaldamisleppeni ja katsetest teda hirmutada.